Alternatyva Vokietijai
Alternatyva Vokietijai (vok. Alternative für Deutschland, AfD) – dešiniojo politinio sparno, itin konservatyvi, nacionalistinė, euroskeptiška Vokietijos politinė partija, dažnai įvardijama kaip populistinė. Ji susikūrė, kaip reakcija į euro gelbėjimą, 2013 m. vasario 6 d. Berlyne. 2014 m. laimėjo pirmuosius Vokietijos federalinių žemių rinkimus, o nuo 2018 m. atstovauja 16 iš 16 žemių parlamentų. 2017 m. vykusiuose federaliniuose Bundestago rinkimuose partija surinko 12,6 % balsų ir tapo trečia pagal surinktus balsus partija Vokietijoje.